PREDSEDA NÁRODNEJ RADY SLOVENSKEJ REPUBLIKY

143
ROZHODNUTIE
PREDSEDU NÁRODNEJ RADY SLOVENSKEJ REPUBLIKY

z 20. novembra 2006

o návrhu pridelenia návrhu zákona, podaného poslancami Národnej rady Slovenskej republiky na prerokovanie výborom Národnej rady Slovenskej republiky



	A. k o n š t a t u j e m, že

	poslanci Národnej rady Slovenskej republiky Daniel LIPŠIC, Vladimír PALKO, Pavol MINÁRIK podali návrh na vydanie zákona, ktorým sa mení zákon č. 300/2005 Z. z. Trestný zákon v znení zákona č. 650/2005 Z. z. (tlač 150), doručený 16. novembra 2006, ktorý som podľa § 70 ods. 2 zákona Národnej rady Slovenskej republiky č. 350/1996 Z. z. 
o rokovacom poriadku Národnej rady Slovenskej republiky v znení neskorších predpisov zaslal vláde Slovenskej republiky so žiadosťou o zaujatie stanoviska v lehote do 30 dní;

	B. n a v r h u j e m

	Národnej rade Slovenskej republiky

	1. p r i d e l i ť

	návrh poslancov Národnej rady Slovenskej republiky Daniela LIPŠICA, Vladimíra PALKA, Pavla MINÁRIKA na vydanie zákona, ktorým sa mení zákon č. 300/2005 Z. z. Trestný zákon v znení zákona č. 650/2005 Z. z. (tlač 150)

	na prerokovanie

	Ústavnoprávnemu výboru Národnej rady Slovenskej republiky
	Výboru Národnej rady Slovenskej republiky pre obranu a bezpečnosť a
Výboru Národnej rady Slovenskej republiky pre ľudské práva, národnosti a postavenie žien;

	2. u r č i ť

 	a) k poslaneckému návrhu zákona ako gestorský Ústavnoprávny výbor Národnej rady Slovenskej republiky,

	b) lehotu na prerokovanie poslaneckého návrhu zákona v druhom čítaní 
vo výboroch do 24. januára 2007 a v gestorskom výbore do 26. januára 2007.



Pavol   P a š k a   v. r.

